**Ministru kabineta noteikumu projekta**

**„Grozījumi Ministru kabineta 2013. gada 3. janvāra noteikumos Nr. 5 „Dabas lieguma „Liepājas ezers” individuālie aizsardzības un izmantošanas noteikumi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikuma projekts „Grozījumi Ministru kabineta 2013. gada 3. janvāra noteikumos Nr. 5 „Dabas lieguma „Liepājas ezers” individuālie aizsardzības un izmantošanas noteikumi”” (turpmāk – noteikumu projekts) sagatavots saskaņā ar likuma „Par īpaši aizsargājamām dabas teritorijām” 14. panta otro daļu un 17. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumu Ministru kabineta 2013. gada 3. janvāra noteikumos Nr. 5 „Dabas lieguma „Liepājas ezers” individuālie aizsardzības un izmantošanas noteikumi”” nepieciešamība (turpmāk - MK noteikumi Nr. 5) izriet no:  1) Liepājas domes ieceres dabas lieguma „Liepājas ezers” dabas parka zonā Zirgu salā attīstīt brīvdabas un sporta aktivitāšu centru, izveidojot gan mierīgās atpūtas, gan aktīvās atpūtas zonu. Tādējādi būs nepieciešams nodrošināt apmeklētāju drošību ne tikai uz sauszemes, bet arī ūdenī, ierīkojot jaunu publiski pieejamu kuģošanas līdzekļu piestātni (turpmāk – piestātne) Zirgu salā. Minētā aktivitāte ir saskaņā ar dabas aizsardzības plānā „Dabas aizsardzības plāns dabas liegumam „Liepājas ezers” 2008.-2023.gadam” (turpmāk – Plāns). Plāna 3.nodaļā kā viens no teritorijas izmantošanas optimizēšanas un slodžu samazināšanas  rekomendētajiem apsaimniekošanas pasākumiem ir degradēto ezera piekrastes daļu sakārtošana, kas paredz Zirgu salas sakārtošanu. Zirgu salas teritorijas sakārtošana paredz gružu izvešanu, krūmu izciršanu un atpūtas vietas ierīkošanu.  Zirgu salā 2014.gada septembrī, pēc Liepājas domes pasūtījuma, veikts sertificēta biotopu eksperta teritorijas apsekojums un saņemts atzinums par augu un biotopu izpēti Liepājas ezera Zirgu salā. Atzinumā teikts, ka apsekotajā teritorijā (dabas lieguma „Liepājas ezers”, dabas parka zonā - Zirgu salā) nav konstatēti biotopi, kas atbilst Latvijas vai Eiropas Savienības aizsargājamu biotopu sarakstam.  Vienlaikus, jāņem vērā fakts, ka Liepājas ezers robežojas ar starptautisko lidostu „Liepāja” un, tādējādi, lai ievērotu Eiropas Savienības lidlauku regulējuma noteiktās prasības, nepieciešams nodrošināt lidostas drošības ievērošanu no ūdens daļas - Zirgu salas tuvumā.  2) Vajadzības precizēt MK noteikumu Nr.5 1.pielikumā ietverto dabas lieguma „Liepājas ezers” funkcionālo zonu shēmu un noteikt piestātnes atbilstoši šā brīža situācijai un lietojuma vajadzībai dabā. Tādējādi vairākas piestātnes, kas iekļautas MK. noteikumu Nr.5 1.pielikumā, tiek svītrotas vai pārceltas uz citu vietu:  1. Piestātne Nr.6, „Starts, Lauku iela 60”: precizēta tās atrašanās vieta atbilstoši situācijai dabā: Ulamales iela 17;  2. Piestātne Nr.8, „Meldri, Slapjā iela 1” svītrota un tās vietā noteikta no jauna piestātne „Starts 2, Ulamales iela 19,  kas vēsturiski jau šajā vietā atradusies.  3. Piestātne Nr.15, „Doņi”, kas atrodas Maiļragā, tiek pārcelta uz dienvidiem, uz vietu, kur dabā jau šobrīd ir esoša laivu piestātne, un tai tiek piešķirts nosaukums „Grīnvalti”;  4. Piestātne Nr.16 „Kāpas”, kas atrodas Maiļragā, tiek svītrota un tās vietā tiek noteikta jauna piestātne Zirgu salā  ar nosaukumu „Zirgu sala 2”;  5. Piestātne Nr.19 „Ezera zuši”, kas atrodas Maiļragā, tiek pārcelta uz Lauku ielas galu un tai tiek piešķirts nosaukumus „Lauku iela”;  6. Piestātne Nr.20 „Ezerliedagi”, kas atrodas Maiļragā, tiek pārcelta uz Goldova dambi.  Tādējādi kopējais piestātņu skaits paliek nemainīgs - 33 piestātnes, kas atbilst Dabas aizsardzības plānā rekomendētajam piestātņu skaitam, lai nodrošinātu ezera dabas vērtību saglabāšanos un to kvalitātes nepasliktināšanos. Maiļragā, kur iepriekš bija 6 piestātnes, paliks 2 piestātnes, kas ir pietiekami, ņemot vērā, ka teritorija nav labiekārtota un piestātnes līdz šim nebija izveidotas. 3) Sākot no 2014.gada, funkcionālo zonu robežu ģeotelpiskie dati ir pieejami Dabas datu pārvaldības sistēmā „OZOLS” atbilstoši normatīvajiem aktiem par dabas datu pārvaldības sistēmas uzturēšanas, datu aktualizācijas un informācijas aprites kārtību. Sekojoši noteikumu projektā tiek precizēts MK noteikumu Nr.5 4.punkts un svītrots 2.pielikums. Noteikumu projekta mērķis: Precizēt dabas lieguma „Liepājas ezers” funkcionālo zonu shēmu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), Dabas aizsardzības pārvalde (turpmāk – DAP). |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras izmanto jebkādu kuģošanas (ūdens transporta) līdzekli, kā arī nodarbojas ar rūpniecisko zveju un licencēto makšķerēšanu Liepājas ezerā. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016. gada 12. septembrī ievietots Ministrijas publiskā tīmekļa vietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Noteikumu projekta izstrādes gaitā līdz šim brīdim vēl nav saņemti priekšlikumi un komentāri. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, DAP |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.  Jaunas institūcijas nav jāveido un esošās nav jāreorganizē. |
| 3. | Cita informācija | Nav |

**Anotācijas III, IV un V sadaļa – projekts šo jomu neskar.**

Iesniedzējs:

vides aizsardzības un reģionālās

attīstības ministrs K. Gerhards

Vīza:

valsts sekretārs R. Muciņš

09.09.2016. 9:00

875

K. Puriņa

67026587, [kristine.purina@varam.gov.lv](mailto:%20kristine.purina@varam.gov.lv)